สอบถามหน่อยค่ะ พอดีว่าอยู่ๆก็มีอาการคันที่หลับคอไหลตอนแรกผิวมีอาการแดงๆเพราะไม่ได้เกา พอเกาก็มีผื่นเม็ดเล็กๆขึ้นมาตามรอยที่เกาค่ะ กินยาแก้คันไปแล้วพอตื่นตอนเช้ามาคันตรงช่วงใบหน้าและใบหูมีผื่นขึ้นอีกค่ะ ที่แก้มทั้งสองข้างแล้วคันลางไปช่วงท้ายทอยค่ะ
สวัสดีค่ะ อาการคันที่บริเวณหลังคอ แดงๆ เห็นเป็นผื่นเม็ดเล็กๆนั้น อาจจะเกิดจาก ผื่นผิวหนังอักเสบเฉียบพลัน เกิดจากข้างในร่างกายเอง ไม่มีสาเหตุภายนอก อาจมีตุ่มนูน แดง คัน ตำแหน่งเป็นได้ทั่ว แต่พบบ่อยตามข้อพับเช่นข้อพับคอก็เป็นไปได้ สาเหตุอื่นๆเช่นผื่นผิวหนังอักเสบจากการระคายสารต่างๆ หรือการแพ้สารสัมผัส เช่นสบู่ โลชั่น น้ำหอม เป็นสาเหตุที่พบได้น้อยกว่าการระคาย หรืออาจเป็นผดร้อนที่เหงื่อ ความร้อนอาจเป็นตัวกระตุ้นได้ หรืออาจเป็นการติดเชื้อราที่ผิวหนัง อาจเป็นปื้นแดงคัน มีวงขาวตรงกลาง หรือเป็นตุ่มถูกแมลงกัดการให้ได้การวินิจฉัยที่แน่ชัด จำเป็นต้องได้รับการตรวจร่างกายจริงร่วมด้วย ดังนั้นถ้าผื่นแดงดังกล่าวแดงเยอะ เห่อมาก ลุกลาม คันเยอะ จนรบกวนการใช้ชีวิต การนอนหลับด้วย ควรไปพบแพทย์เพื่อตรวจดูเพิ่มเติมในเบื้องต้น รักษาความสะอาดที่ผิวหนังให้ดี ใช้น้ำเปล่าสะอาดหรือน้ำสบู่อ่อนๆล้างเบาๆได้ ไม่ไปแกะเกาตุ่ม รับประทานยาแก้คันถ้ามีอาการคัน ยังไม่ควรเอายาอะไรไปทาเพราะยังไม่ทราบการวินิจฉัย หลีกเลี่ยงอากาศร้อน เหงื่อ ความอับชื้น